**ELŐTERJESZTÉS**

**Kőszeg Város Önkormányzata Képviselő-testülete**

**2022. szeptember 2-i ülésének**

**…. napirendi pontjához**

Tisztelt Képviselő-testület!

Kőszeg Város Önkormányzata Képviselő-testületének 108/2015. (V. 28.) képviselő-testületi határozatával elfogadott Kőszeg Város Kulturális-Közművelődési Koncepciója 2020. évben lejárt.

Az önkormányzatnak nincs törvényi kötelezettsége a kulturális koncepció megalkotására vonatkozóan, ennek ellenére elkészült egy új koncepció a 2022-2037-ig terjedő időszakra vonatkozóan, hiszen Kőszeg épített, kulturális és szellemi öröksége, valamint természeti adottságai alapján az ország egyik leggazdagabb települése, így ennek megőrzése és ápolása az önkormányzat számára nagyon fontos küldetés.

A koncepció tartalmazza a legfontosabb célokat, feladatokat, a területet szabályozó jogszabályi hátteret, a koncepcionális alapelveket, célokat és eszközöket, a város kulturális múltját, kulturális struktúráját, a város nagyobb rendezvényeit és kulturális emlékeit, továbbá bemutatja a jövőbeni lehetőségeket is.

Kérem a Tisztelt Képviselő-testületet, hogy a koncepciót megtárgyalni és elfogadni szíveskedjék.

Kőszeg, 2022. augusztus 18.

A polgármester nevében:

Kovács- Mezei Virág s. k.

igazgatási osztályvezető

**HATÁROZATI JAVASLAT**

Kőszeg Város Önkormányzatának Képviselő-testülete Kőszeg Város Kulturális Koncepcióját a 2022-2037-ig terjedő időszakra a melléklet szerinti tartalommal elfogadja.



**Felelős:** Básthy Béla polgármester

**Határidő:** folyamatos